αγαθα τυχα. αρχοντος θεοκλεους του θεοκλεους το τρ[ιτο]ν μηνος απελλαιου βουλευοντων δε λεωνος του νικανορος και λαιαδα του μελισσιωνος μουσα διοδωρου δελφη απεδοτο τω θεω απολλωνι πυθιω σωματα δυο οις ονοματα συνφερουσα και τυραννος τιμας αργυριου μνων τεσσαρων και ταν τιμαν απεχω πασαν καθως επιστευσα[ν] τω θεω ταν ωναν συνφερουσα και τυραννος εφ οις ελευθεροι ειμεν και ανεφαπτοι τον παντα βιον απο παντων μηδενι μηδεν προσηκοντες κατα μηδενα τροπον. ει δε τις εφαπτοιτο επι καταδουλισμω βεβαιον παρεχοντω τω θεω ταν ωναν οι τε αποδομενοι και ο βεβαιωτηρ και ο παρατυχων κυριος εστω συλεων συνφερουσαν και τυραννον ως ελευθερους οντας αζαμιος ων και ανυποδικος πασας δικας και ζαμια[ς]. τιθεμαι την ωνην κατα τον νομον την μεν ις το ιερον του απολλωνος ενχαραξασα την δε [ι]ς το δημοσιον τευχος. καθεστακα δε και βεβαιωτηρα κατα τον νομον τας πολιος σατυρον ζωιλου δελφον. χειρ σατυρου. γεγονα βεβαιωτης επι τας προγεγραμμενας ωνας κατασταθεις υπο μουσας. μαρτυρες ο ιερευς νικανδρος καλλιστρατου τειμ[α]γενης νικανδρου αγαθων ευκαρπου μουσα και υπο ειλαριωνος.
Phokis — Delphi — 47-66 AD
 47-66 AD